open-index/open-wikipedia-markdown huggingface dataset:
Meidän safkaa

**Meidän safkaa** on ruokaohjelma, jossa pariskunta Hanna Gullichsen ja Alexander Gullichsen tekevät ruokaa saaristossa ja samalla seurataan heidän elämää Nuuksion erämaassa ja Helsingissä.

## Jaksot

## Lähteet
Oulun työväentalo

**Oulun työväentalo** (myös **Oulun Työväenyhdistyksen talo**) sijaitsi Oulun keskustassa Vaaran kaupunginosassa nykyisten Pakkahuoneenkadun ja Mäkelinkadun (ent. Itäinen Pitkäkatu) kulmauksessa. Jatkosodan pommituksissa vuonna 1944 tuhoutuneen rakennuksen oli suunnitellut oululainen rakennusmestari Jurvelius.

## Historia
Vuonna 1886 perustettu Oulun työväenyhdistys hankki omistukseensa samalla tontilla sijainneen puurakennuksen 1888. Uuden kivirakenteisen työväentalon rakentaminen aloitettiin vuonna 1903 ja se vihittiin käyttöön saman vuoden marraskuussa. Talo valmistui kuitenkin vasta keväällä 1904. Talosta sai omat tilat myös Oulun Työväen Teatteri (myöh. Oulun Työväen Näyttämö), joka esitti rakennuksen vihkiäistilaisuudessa Oulusta kotoisin olleen Teuvo Pakkalan näytelmän *[[Tukkijoella (näytelmä)|Tukkijoella]]*. Jugendtyylisessä rakennuksessa oli lisäksi useita liikehuoneistoja ja siinä toimivat myös työväenyhdistyksen kirjasto sekä lukusali. Teatteri- ja juhlasali sijaitsi talon toisessa kerroksessa. Sen yläparvella varustettuun katsomoon mahtui yhteensä 700 henkeä. 

Elokuussa 1906 Oulun työväentalossa järjestettiin SDP:n viides puoluekokous, joka muodostui käänteentekeväksi koko suomalaisen työväenliikkeen kannalta. Oulussa oli tarkoitus pitää jo vuoden 1903 puoluekokous, mutta se jouduttiin rakennustöiden keskeneräisyyden vuoksi lopulta järjestämään Forssassa. Vuonna 1907 työväentalossa aloitti toimintansa Oulun työväenopisto, joka toimi rakennuksessa vuoteen 1935 saakka.

Sisällissodan aikana helmikuussa 1918 työväentalon ympäristössä käytiin kiivaita taisteluja. Lopulta rakennukseen linnoittautuneet punaiset antautuivat 3. helmikuuta ja nostivat sen merkiksi valkoisen lipun työväentalon salkoon.

Oulun työväenyhdistyksen toiminta kiellettiin kesäkuussa 1930 ja samalla päättyi myös Oulun Työväen Näyttämön toiminta. Puoli vuotta myöhemmin rakennus pakkohuutokaupattiin ja se siirtyi Oulun Teatteritalo Oy:n omistukseen. Samalla rakennuksessa aloitti vastaperustettu Oulun Näyttämö, jonka teatteritalona työväentalo toimi aina tuhoutumiseensa vuoteen 1944 saakka.

Uusi työväentalo ja teatteritalo rakennettiin entiselle paikalle arkkitehti Toivo Löyskän suunnitelmien mukaan. Ensimmäinen rakennusvaihe valmistui 1948, viimeisen rakennusvaiheen harjannostajaiset pidettiin marraskuussa 1953. Uusi työväentalo puolestaan korvattiin nykyään Oulun Tetra -nimellä tunnetulla liike- ja toimistorakennuksella vuonna 1975. Rakennuksen on suunnitellut arkkitehtitoimisto Matti Hakala.

## Lähteet

## Aiheesta muualla
Kenneth Latourette

**Kenneth Latourette** (1884–1968) oli yhdysvaltalainen baptistiteologi ja historioitsija, jonka erityisaloja olivat Kaukoidän, etenkin Kiinan historia, yleiset kulttuurikysymykset sekä lähetyshistoria. Hän oli vuosina 1916–1921 Denisonin yliopiston historian professori ja vuosina 1921–1953 Yalen yliopiston lähetystieteen ja itämaisen historian professori. Hän oli ensimmäinen, joka edusti sitä näkemystä, että kirkkohistoria on pohjimmaltaan kertomusta evankeliumin julistamisesta aina uusille, kansoille ja sukupolville. Latouretten pääteos on *A History of the Expansion of Christianity*, joka ilmestyi ensimmäisen kerran vuosina 1937–1945 seitsemänä niteenä. Tässä kirjassa hän esittää, että kristinuskon historia on rytmikkäästi etenevää vuoksi- ja luodeaaltojen vaihtelua, jonka jokainen aalto on edellistä aaltoa korkeampi ja jokainen laskukausi edellislaskukautta vähemmän merkittävä.

## Lähteet
Henri Laurens

**Henri Laurens** (1885–1954) oli ranskalainen kuvanveistäjä. Hän loi vuoden 1915 tienoilla maalaustaiteelle rinnakkaisen monivärisen reliefityylin lähtökohtanaan Braquen analyyttinen kubismi. Sittemmin hänen aiheenaan oli naisvartalo. Hänen kuvaamansa naisvartalot ovat yleensä alastomia. Joukossa on sekä seisovia, kyykistyneitä, makaavia että vedenneitomaisia. Osa näistä hänen töistään on täysin abstrakteja. Hänen taiteessaan esiintyy hyvin paljon selkeää rakenteellisuutta, prismaattisen taitteisia muotoja sekä ornamentaalisesti käsiteltyjä yksityiskohtia. Hänen materiaaleinaan olivat ainakin kivi, puu, pronssi ja marmori.

## Lähteet

## Aiheesta muualla
Rojua, rojua

**Rojua, rojua** on viihdeohjelma, jossa Pauliina Laitinen-Littorin, Jouko Rekola ja Jari Kortesoja kiertävät eri puolilla Suomea arvioimassa tavallisten ihmisten aarteita.

## Ensimmäinen tuotantokausi

## Toinen tuotantokausi

## Lähteet
Afrikantöyhtöhaukka

**Afrikantöyhtöhaukka** (*Aviceda cuculoides*) on  haukkojen heimoon kuuluva päiväpetolintu. Sen esiintymisalue on keskisessä ja itäisessä Afrikassa. Sen esiintymisalue on hyvin laaja, ja sen kannan suuruus on arvioitu kohtalaisen pieneksi tai suureksi, mutta se on vakaa, ja sitä pidetään elinvoimaisena.

## Ulkonäkö ja koko
Afrikantöyhtöhaukka painaa keskimäärin 277 grammaa. 

## Levinneisyys ja elinympäristö
Afrikantöyhtöhaukan esiintymisaluetta ovat keskisessä ja itäisessä Afrikassa Angola, Benin, Burkina Faso, Burundi, Kamerun, Keski-Afrikan tasavalta, Tšad, Kongo, Kongon demokraattinen tasavalta, Norsunluurannikko, Päiväntasaajan Guinea, Etiopia, Gabon, Gambia, Ghana, Guinea, Guinea-Bissau, Kenia, Liberia, Malawi, Mali, Mosambik, Namibia, Nigeria, Ruanda, Senegal, Sierra Leone, Somalia, Etelä-Afrikka, Sudan, Swazimaa, Tansania, Togo, Uganda, Sambia ja Zimbabwe. Sitä tavataan vaelluslintuna myös Botswanassa sekä Etelä-Sudanissa, mutta siellä sen alkuperä on tuntematon.

Afrikantöyhtöhaukka ei ole kovin äänekäs, ja se elää metsien reuna-alueiden sisäosissa, mutta myös uudismetsissä ja avoimilla alueilla sekä puutarhoissa ja savanneilla 3&nbsp;000 metriin saakka. Itä-Afrikkaan siirtyessään se voi majailla myös kuivahkoissa metsissä ja pensaikoissa.

## Elintavat
Hyvin laajalla alueella elävä laji on enimmäkseen paikkalintu, mutta voi joskus liikkua vuodenaikojen mukaan. Jotkut yksilöt muuttavat huhti-marraskuuksi pohjoisemmaksi Itä-Afrikkaan, etenkin Kenian rannikolle. Pesimäkauden ulkopuolella touko-elokuussa jotkut puolestaan muuttavat eteläiseen Afrikkaan, etenkin  Transvaaliin Highveldiin.  Satunnaisesti lajia tavataan Kaakkois-Etiopiassa.  Pesimäkausi vaihtelee siten, että eteläisessä Afrikassa se osuu syys-maaliskuulle, lännessä kesä-elokuulle, Keniassa  sekä maalis-kesäkuulle että marras-helmikuulle sadekauden alkamisen mukaan.  Yleensä harvakseltaan ja  piilottelevana esiintyvän lajin käyttäytymistä tunnetaan muutoin heikosti. Muuttoaikaan niitä saattaa nähdä enemmän.

### Ravinto
Lajin ravintona ovat lähinnä hyönteiset, matelijat ja pikkulinnut. Se vaanii yleensä saalista oksalta, mutta joskus se nappaa lentäviä hyönteisiä tai voi etsiä saalista aktiivisesti).

### Lisääntyminen
Laji rakentaa kevyen pesän korkealle puuhun.

## Kanta ja uhat
Lajin esiintymisalue on hyvin laaja, ja sen kannan suuruus on arvioitu kohtalaisen pieneksi tai suureksi, mutta se on vakaa, ja sitä pidetään elinvoimaisena. Afrikantöyhtöhaukan uhkana ovat metsissä olevien elinalueiden häviäminen. Sitä voivat saalistaa isommat pedot. Etelä-Afrikassa sen on havaittu hukkuneen maatilojen  pieniin vesisäiliöihin. Sen uhkana ovat metsien hävitys ja suuremmat pedot saalistavat sitä. Tuholaismyrkkyjen vaikutuksesta ei ole tietoa.

## Lähteet
Frants Henningsen

**Frants Peter Diderik Henningsen** (22. kesäkuuta 1850 Kööpenhamina – 20. maaliskuuta 1908 Kööpenhamina) oli tanskalainen taidemaalari, kuvittaja ja professori. Hänen nuorempi veljensä oli taidemaalari Erik Henningsen.

Frants Henningsenin maalaukset kuvaavat dramaattisia tapahtumia keskiluokkaisten kööpenhaminalaisten elämässä vaikeina aikoina. Hänet nimitettiin Tanskan kuninkaallisen taideakatemian professoriksi 1887, mutta nimitys herätti vastustusta koska Henningseniä pidettiin vanhan realistisen koulukunnan perinteen jatkajana.

## Elämä ja ura
Frants Henningsen kävi Borgerdyd-koulun Christianshavnissa ja opiskeli sitten C. V. Nielsenin piirustuskoulussa ja kuninkaallisessa taideakatemiassa, josta valmistui 1875. Vuosina 1877–1878 hän opiskeli Pariisissa Léon Bonnat’n johdolla ja matkusti sieltä Espanjaan yhdessä Peder Severin Krøyerin, Frans Schwartzin ja Julius Langen kanssa.

Huolimatta opinnoistaan Bonnat’n johdolla Henningsen pitäytyi varsin perinteisessä ja huolellisessa maalaustavassa ja laajassa aihepiirissä, joka kattoi muotokuvat, laatukuvat, maisemat ja eläinaiheet. Hän oli myös nimekäs kuvittaja. Hänen maalaustaan *En Begravelse* (”Hautajaiset”, 1883) pidetään osoituksena espanjalaisen koulukunnan kuten Diego Velázquezin kaltaisesta värienkäytöstä. Henningsen tunsi tarvetta pikemminkin kohteidensa myötäelävään ymmärtämiseen kuin kaunistamiseen; tästä on esimerkkinä maalaus *Forladt. Dog ej af Venner i Nøden* (”Kaikkien hylkäämä, muttei hädässä olevien veljien”).

## Galleria

File:En begravelse (Frants Henningsen).jpg|En Begravelse (1883)
File:Forladt Dog ej af venner i nøden.jpg|Forladt. Dog ej af Venner i Nøden (1888)
File:Henningsen Industricafeen 1906.jpg|Industricafeen (1906)
File:Henningsen En helt fra 1864 1901.jpg|En helt fra 1864 (1901)


## Lähteet

## Aiheesta muualla
Taitoluistelun Euroopan-mestaruuskilpailut 2016

**Vuoden 2016 [[taitoluistelun Euroopan-mestaruuskilpailut]]** järjestettiin Bratislavassa, Slovakiassa 25.–31. tammikuuta 2016. Kilpailupaikkana toimi Ondrej Nepela Arena. Kilpailujen ohjelmaan kuuluivat miesten ja naisten yksinluistelu, pariluistelu ja jäätanssi.

Bratislavassa on järjestetty taitoluistelun EM-kisat aiemmin vuosina 1958, 1966 ja 2001.

Miesten yksinluistelussa Javier Fernández teki arvokisahistorian korkeimmat pisteet, 302,77.

## Ohjelma

Lähde

## Mitalistit
### Miehet

### Naiset

### Pariluistelu

### Jäätanssi

### Mitalitaulukko

## Suomen joukkue
Suomesta EM-kisoihin nimettiin Viveca Lindfors (naisten yksinluistelu), Valtter Virtanen (miesten yksinluistelu) ja pari Cecilia Törn ja Jussiville Partanen (jäätanssi). Lindfors sai ensimmäisissä EM-kisoissaan pisteet 155,49 ja oli kahdeksas varmistaen samalla Suomen naisille toisen edustuspaikan vuoden 2017 EM-kisoihin. Törn ja Partanen sijoittuivat 15:nneksi, mikä oli jäätanssissa paras suomalaistulos yli 20 vuoteen. Virtanen oli lyhytohjelman jälkeen 26:s pistein 52,07 eikä edennyt vapaaohjelmaan.

## Lähteet

## Aiheesta muualla

* Kisojen viralliset sivut
Kaukalampi

**Kaukalampi** on kylä Mäntsälässä. Kylässä on noin 290 asukasta (2009). Se sijaitsee vanhan Helsinki–Lahti-tien (seututie 140) varrella noin kahdeksan kilometrin päässä Mäntsälän kirkonkylästä. Kylän läpi virtaa Mustijoki, joka levenee kylän kohdalla pieneksi lammeksi, Kaukalammeksi, jonka mukaan kylä on nimetty. Kylä jakautuu Ylikylään ja Alikylään.

Kaukalammen kylänraitti on osa 1700-luvulta peräisin olevaa Helsinki–Hollola-maantietä. Kohdassa, jossa on nykyisin huoltoasema, tie haarautui Kärkölään. Helsinki–Lahti-pikatie valmistui vuonna 1956. Vuonna 1985 sen viereen valmistui moottoriliikennetie, joka muutettiin moottoritieksi 2000-luvun alussa. Kylän halki kulkevat myös maakaasuputki ja Lahden oikorata.

Kaukalammen koulu aloitti toimintansa Yli-Sipilän talossa ja sai oman rakennuksensa vuonna 1910. Koulu on lakkautettu.

Etolan kartano sijaitsee Kaukalammella.

## Lähteet
Roihu 2016

**Roihu 2016** oli Suomen Partiolaisten seitsemäs suurleiri eli Finnjamboree, joka järjestettiin 20.–28. heinäkuuta 2016 Evolla, Hämeenlinnan Lammilla. Leiri oli vuotensa toiseksi suurin yleisötapahtuma Suomessa Suviseurojen jälkeen yli 17&nbsp;000  osallistujallaan. Heistä noin 2&nbsp;000 oli ei-partiolaisia eli niin sanottuja *ei-vielä-partiolaisia*, ja yli 3&nbsp;000 oli 45 eri maasta saapuneita kansainvälisiä osallistujia.

## Lähteet

## Aiheesta muualla
* Roihun kotisivut
Johan Holm

**Johan Holm** -nimisiä henkilöitä ovat olleet:

* Johan Holm (1789–1866), suomalainen varatuomari ja kartanonomistaja
* Johan Holm (1894–1973), suomalainen jääkärivänrikki
* Johan Holm (s. 1955), suomalainen näyttelijä
Pyhän saksalais-roomalaisen keisarikunnan keisarillinen kruunu

**Pyhän saksalais-roomalaisen keisarikunnan keisarillinen kruunu** () oli saksalais-roomalaisten keisarien kruunu 900-luvulta Pyhän saksalais-roomalaisen keisarikunnan hajoamiseen vuonna 1806.

Kruunua käytettiin Roomalaisten kuninkaan kruunaamiseen. "Roomalaisten kuningas" oli titteli, jonka keisariksi valittu omaksui heti valituksi tultuaan.

Kruunu valmistettiin 900-luvulla Otto Suurelle, mutta tästä huolimatta kruunu kulkee myös nimellä **[[Kaarle Suuri|Kaarle Suuren]] kruunu**, koska tämän katsotaan olevan Pyhän saksalais-roomalaisen keisarikunnan ensimmäinen keisari. Monista muista kruunuista poiketen sen muoto on enemmän kahdeksankulmainen kuin pyöreä, ja se on rakennettu kahdeksasta saranoilla toisiinsa liitetystä jalokivikoristellusta kultalaatasta. Kruunun etummaisen laatan yläosassa on risti, josta lähtee kruunun etu- ja takalaatat yhdistävä kaari.

Alkujaan kruunulla ei ollut mitään määrättyä säilytyspaikkaa, vaan se kulki hallitsijan mukana. Vuodesta 1423 keisari Sigismund määräri, että kruunua säilytettiin Nürnbergin kaupungissa. Se tuotiin Wieniin 1796, jottei se päätyisi Napoleonin käsiin. Vuonna 1938 Adolf Hitler määräsi kruunun siirrettäväksi takaisin Nürnbergiin. Yhdysvaltalaiset sotilaat palauttivat kruunun Wieniin vuonna 1946. Nykyään kruunua säilytetään Hofburgissa Wienissä yhdessä Itävallan keisarillisen kruunun kanssa.

## Lähteet
HMS Dragon (1798)

**HMS Dragon** oli Britannian kuninkaallisen laivaston vuonna 1798 vesillelaskettu 74-tykkinen kolmannen luokan linjalaiva.

## Valmistus
Sir William Rulen suunnittelema alus tilattiin 30. huhtikuuta 1795 John & William Wells and Companyltä Rotherhithestä, missä köli laskettiin elokuussa.  Alus laskettiin vesille 2. huhtikuuta 1798 ja valmistui 11. toukokuuta mennessä Deptfordissa. Aluksen valmistuskustannukset olivat 36&nbsp;181 puntaa ja varustamiskustannukset 17&nbsp;329 puntaa.

Aluksen aseistuksena oli 28 kappaletta tykkejä kummallakin tykkikannella, joista alemmalla oli 32-naulaisia ja ylemmällä 18-naulaisia. Lisäksi aluksen puolikannella oli neljätoista ja etukannella neljä 9 naulan tykkiä.

## Palvelus
Alus otettiin palvelukseen kesäkuussa 1798 päällikkönään George Campbell. Alus lähti 1. kesäkuuta 1799 Välimerelle Sir Charles Cottonin laivasto-osaston mukana. Helmikuussa 1801 alus kuului Sir John Warrenin osastoon, joka valvoi Cadizin saartoa.

Huhtikuussa 1803 alus lähti Gibraltarilta Britteinsaarille yhdessä *HMS Alligatorin* ja varastolaiva *Prevoyanten* kanssa. Matkalla osasto havaitsi Cape St. Vincentin edustalla kaksi Ranskan laivaston linjalaivaa, jotka kuitenkin väistivät taistelua.

Alus poistettiin palveluksesta elokuussa 1814 Plymouthissa, mistä se siirrettiin 1817 Portsmouthiin palaten kuitenkin myöhemmin Plymouthiin. Muutettiin Plymouthissa elo-syyskuussa 1824 sairaala-alukseksia, missä tehtävässä se oli Milfordissa vuoteen 1829. Vuodesta 1829 alkaen se oli vastaanottoaluksensa ja merijalkaväen kasarmina Portlandissa, kunnes se ajettiin maihin ja muutettiin Pembroken merijalkaväenkasarmiksi 1842, jolloin sen mastot katkaistiin ja alus nimettiin uudelleen *HMS Fameksi* 15. heinäkuuta. Alus romutettiin 23. elokuuta 1850 Pembrokessa.

## Lähteet
*
*

### Viitteet
Ilulissatin lentoasema

**Ilulissatin lentoasema** (, ; ) on Grönlannin Ilulissatissa sijaitseva lentoasema. Se avattiin vuonna 1983, ja se korvasi vanhan helikopterikentän.

## Laajennussuunnitelmat

Ilulissatin lentoaseman asemasta on kiistelty pitkään Grönlannissa. Sekä matkailualan että paikallishallinnon taholta on ehdotettu kiitotien pidentämistä. Lentoaseman laajentaminen on harkinnassa. Laajennuksen yhteydessä kiitotietä on tarkoitus pidentää 2&nbsp;800 metrin pituiseksi, jolloin suorat lennot Euroopasta ja Pohjois-Amerikasta olisivat mahdollisia. Ilulissatista tulisi tällöin Grönlannin toinen kansainvälinen solmukohta Kangerlussuaqin lentoaseman lisäksi, tai se jopa korvaisi sen.

## Lentoyhtiöt ja kohteet

Air Greenland lentää Ilulissatista ympäröivän alueen kyliin valtion tilaamia helikopterilentoja. Näillä aikataulun ulkopuolisilla lennoilla kuljetetaan enimmäkseen rahtia, mutta myös matkustajat voivat varata paikan niille. Näitä lentoja lennetään vain talvisin ja keväisin. Kesällä ja syksyllä liikenne hoidetaan laivoilla.

## Kuvia

Kuva:Ilulissat-airport-flugfelag-islands-dash8.jpg|Air Icelandin de Havilland Canada DHC-8-106
Kuva:Ilulissat-airport-air-greenland-sikorsky-s61n.jpg|Air Greenlandin Sikorsky S-61N
Kuva:Ilulissat-airport-air-greenland-dash7-nipiki.jpg|Air Greenlandin de Havilland Canada DHC-7
Kuva:Ilulissat-airport-beech-superking-air-b200.jpg|Islannin siviili-ilmailuviraston Beechcraft Super King Air
Kuva:Sikorsky-S92-cougar-helicopters-ilulissat-airport.jpg|Cougar Helicoptersin Sikorsky S-92


## Lähteet
Lähellä totuutta

**Lähellä totuutta** on Tuohimaa-yhtyeen esikoisalbumi, joka julkaistiin syyskuussa 2015 levymerkillä Go Music! Records. Albumi äänitettiin Oulussa Mastervox Studiolla. Levyn on äänittänyt ja miksannut Kari Vähäkuopus, ja masteroinut Immu Ilmarinen.

## Kappaleet
Sävellys Lauri Tuohimaa, sanoitus Miia Nuutila ja sovitus Tuohimaa-yhtye, paitsi kappaleet 3 ja 7.

# 
# 
# 
# 
# 
# 
# 
# 
# 
# 

## Kokoonpano
* Lauri Tuohimaa – laulu, kitara
* Olli-Pekka Karvonen – basso
* Antti Liimatainen – rummut

### Vierailevat muusikot
* Tapio Roininen – kosketinsoitin, sello, piano, musiikkiohjelmointi
* Arto Kiimalainen – piano (kappale ”Sinä kestät sen”)
* Tiia Erämeri, Arto Louhela, Kari Vähäkuopus – taustalaulu
* Viihdepiikkarit (Haapala, Huru, Kaartinen, Mäki, Saarela, Tyykiluoto) – taustalaulu (kappale ”Hyvästi jää”)
* Henri Luoma – kansi- ja yhtyekuva (HLP Photography)
* Mikko Lantto – kannen taustakuvat (MiCi Arts)
* Tiina Nuortimo – kannen suunnittelu ja toteutus (Grafiini)

## Aiheesta muualla
* Tuohimaan sivusto
Jaakko Kyläsalo

**Jaakko Erkki Ilmari Kyläsalo** (s. 28. huhtikuuta 1941) on suomalainen muusikko ja toimittaja. Hän oli mukana Neloset-yhtyeessä 1960-luvulla. Sittemmin hän on toimittanut ainakin televisio-ohjelmia Kuningaskuluttaja ja Vierivät kivet.

## Teoksia
* 
* 

## Lähteet
Myllyjärvi (Jyväskylä, Taka-Keljo)

**Myllyjärvi**  on Keski-Suomessa Jyväskylässä Taka-Keljossa sijaitseva järvi.

## Maantietoa
Järven pinta-ala on 5,3 hehtaaria, se on 650 metriä pitkä ja 200 metriä leveä. Se sijaitsee kolmen mäen välissä Ylä-Sallaajärven ja Ala-Sallaajärven välissä. Siinä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,14 miljoonaa kuutiometriä. Sen keskisyvyys on 2,6 metriä ja suurin syvyys on 5,2 metriä. Syvin kohta sijaitsee järven pohjoispäässä. Järven rantaviivan pituus on 1,4 kilometriä ja sen rannat ovat metsämaata. Järven ympäristössä on haja-asutusta, josta yksi kiinteistö ja viisi vapaa-ajan asuntoa sijaitsevat järven rannassa. Niille tulee tiet yhdystieltä 16607.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Sallaanojan valuma-alueeseen (14.287) järvi kuuluu. Järven vedenpinnan korkeus on 134,5 metriä mpy. Järvi on niin sanottu läpivirtausjärvi, jossa Ylä-Sallaajärven vedet virtaavat Ala-Sallaajärveen. Järven läpi virtaavaa uomaa kutsutaan Tupajoeksi tai Ronsunjoeksi. Muita tulo-ojia ei järvellä ole.

## Historiaa
Vuoden 1752 pitäjänkartalla järven nimenä on *Keskinen*, ja pitäjänraja (tuolloin Jyväskylän ja Korpilahden kappeliseurakuntien) kulki järven keskeltä, kun nykyään raja kulkee sen länsipuolelta, eikä järvi kuulu ollenkaan Muurameen. Järvestä on myös käytetty nimiä *Välijärvi* ja *Sulkujärvi*.

Myllyjärven nimi viittaa laskuojassa olleeseen vesimyllyyn, jonka rakennelmat ovat jo hävinneet kokonaan.

## Lähteet
*
### Viitteet
Tuohimaa (yhtye)

**Tuohimaa** on suomenkielistä popia ja rockia esittävä yhtye, joka perustettiin Oulussa vuonna 2014.

Yhtyeen keulahahmo ja säveltäjä on laulaja-kitaristi Lauri Tuohimaa, jonka lisäksi yhtyeeseen kuuluvat basisti Olli-Pekka Karvonen ja rumpali Antti Liimatainen. Yhtyeen sanoitukset ovat pääosin näyttelijä Miia Nuutilan tekemiä mutta sanoituksia ovat tehneet myös muun muassa Kati Valjus ja Lauri Tuohimaa itse. Tuohimaa ja Nuutila tutustuivat samoissa kesäteatterituotannoissa työskentelyn kautta. Tosin Lauri Tuohimaa aloitti suomenkielisen musiikin tekemisen jo vuonna 2009 Tuohimaa-nimellä.

Tuohimaan levymerkki on oululainen Go Music! Records. Yhtyeen ensimmäinen albumi, *[[Lähellä totuutta]]*, ilmestyi syyskuussa 2015. Sitä edelsivät singlet kappaleista ”Sinä kestät sen” ja ”Vapaus” keväällä 2015.

Tuohimaan toinen levy *[[Uuden alun edessä]]* julkaistiin saman levy-yhtiön kautta. Levyllä jatkuu myös yhteistyö Miia Nuutilan kanssa ja levyllä ovat Nuutilan lisäksi mukana myös Tuohimaan Charon-toveri J-P Leppäluoto ja Aki Louhela. "Jos en sua koskaan" -singlellä vierailee lisäksi myös Poisonblack-muusikko Marco Sneck.

Tuohimaa julkaisi coverversion Mikko Alatalon kappaleesta "Kiiminkijoki".

Vuonna 2020 ilmestyi uusi single "Suisto", joka oli alun perin kirjoitettu vuonna 2009 ja julkaistu promojulkaisuna.

Vuonna 2022 julkaistiin yhtyeen kolmas albumi jonka sanoituksista suurin osa on Laurin kirjoittamia, sen sijaan Luota hyvään-biisi on kirjoitettu Kati Valjuksen kanssa. Albumista on julkaistu pari tuplasingleä. . Samalla yhtyeeseen tuli uudeksi jäseneksi kosketinsoittaja Marco Sneck .

## Diskografia
### Albumit
* *[[Lähellä totuutta]]* (Go Music!, 2015)
* *Uuden alun edessä* (Go Music!, 2018)
* *III* (Go Music!, 2022)

### Singlet
* *Hetket haihtuu* (E. Punto Production, 2014)
* *Sinä kestät sen* (Go Music!, 2015)
* *Vapaus* (Go Music!, 2015)
* *Kahleet* (Go Music!, 2016)
* *Ohikulkija* (Go Music!, 2016)
* *Jos en sua koskaan* (Go Music!, 2017)
* *Seinät* (Go Music!, 2017)
* *Uuden alun edessä* (Go Music!, 2017)
* *Kiiminkijoki* (Go Music!, 2018)
* *Suisto* (Go Music!, 2020)
* *Toinen mies* (Go Music!, 2020)
* *Kierrän ympyrää* (Go Music!, 2020)
* *Mennyt ei takaisin tuu/Pimeää ja tyhjää* (Go Music!, 2022)
* *Luota hyvään/Tulvaa* (Go Music!, 2022)

## Lähteet

## Aiheesta muualla
* Tuohimaan sivusto
Yhdysvaltain sotaministeri

**Yhdysvaltain sotaministeri** (, ennen itsenäistymistä *Secretary at War*) oli Yhdysvalloissa vuoteen 1947 asti käytössä ollut ministerinvirka. Sotaministerin tehtävänä oli johtaa Yhdysvaltain sotaministeriötä, joka vastasi aluksi kaikista Yhdysvaltain sotilasasioista. Sotaministeriön tehtäviä karsittiin kuitenkin jo vuonna 1789, kun laivastoon liittyvät asiat siirrettiin uudelle Yhdysvaltain laivastoministeriölle. Sotaministerin nimitti Yhdysvaltain presidentti senaatin suostumuksella.

Sotaministerin virka lakkautettiin vuonna 1947, kun sodankäyntiin liittyviä ministerinvirkoja uudistettiin. Sotaministerin tilalle tulivat armeijaministeri ja ilmavoimaministeri. Vuonna 1949 armeija-, ilmavoima- ja laivastoministerit luopuivat paikastaan presidentin kabinetissa, jossa niitä siitä eteenpäin on edustanut yhteisesti Yhdysvaltain puolustusministeri.
Ahtisaari (sukunimi)

**Ahtisaari** on suomalainen sukunimi. Tunnettuja nimenkantajia:

*Eeva Ahtisaari (s. 1936), presidentti Martti Ahtisaaren puoliso
*Marko Ahtisaari (s. 1969), Nokian muotoilusta vastaava johtaja, muusikko, presidentti Martti Ahtisaaren ainoa lapsi
*Martti Ahtisaari (1937–2023), Suomen tasavallan kymmenes presidentti 1994–2000, diplomaatti ja Nobelin rauhanpalkinnon saaja.
Arken

**Arken** on nykytaiteen museo Tanskan Ishøjssä, noin 15 kilometriä Kööpenhaminasta etelään.

Meren äärellä Køgenlahdella sijaitsevan museon on suunnitellut Søren Robert Lund, ja se avattiin maaliskuussa 1996 osana Euroopan kulttuuripääkaupunkivuotta Kööpenhaminassa. Rakennus on haaksirikkoutuneen purjelaivan näköinen, ja sen kokoelma koostuu tanskalaisesta, pohjoismaalaisesta ja kansainvälisestä taiteesta vuodesta 1945 eteenpäin. Kokoelmiin kuuluvien teosten tekijöihin kuuluvat muun muassa Damien Hirst, Olafur Eliasson, Shirin Neshat, Wolfgang Tillmans sekä tanskalais-norjalainen työpari Ingar Dragset ja Michael Elmgreen.

Arkenissa kiinnitetään erityistä huomiota lasten ja nuorten kohtaamiseen kuvataiteen kanssa. Museon perusajatuksena on auttaa lapsia ymmärtämään taidetta ja antaa lasten kohdata taide samoin ehdoin kuin museon muiden vierailijoiden.

Taidemuseo jakaa vuosittain sadan tuhannen Tanskan kruunun arvoista Arken-taidepalkintoa nykytaiteen tekijöille.

## Lähteet

## Aiheesta muualla
Dea Trier Mørch

**Dea Trier Mørch** (9. joulukuuta 1941 Kööpenhamina, Tanska – 26. toukokuuta 2001) oli tanskalainen graafikko ja kirjailija. Hänen tuotannostaan on suomennettu vuonna 1976 ilmestynyt, synnytyssairaalan naisista kertova esikoisromaani *[[Talvilapset]]*. Sen pohjalta Astrid Henning-Jensen ohjasi samannimisen elokuvan, joka sai ensi-iltansa 1978.

Dea Trier Mørch syntyi Kööpenhaminassa arkkitehti Ibi Trier Mørchin tyttärenä. Hän opiskeli 16-vuotiaasta alkaen Tanskan taideakatemiassa ja piti esikoisnäyttelynsä 1961. Hän jatkoi taideakatemiassa vuoteen 1964 asti ja teki sitten jatko-opintoja Varsovan, Krakovan, Belgradin, Leningradin ja Prahan kuvataidekouluissa. Hän aloitti abstrakteista aiheista mutta kehitti tyyliään vähitellen kohti realismia. Hän oli jäsenenä Tanskan kommunistipuolueessa sekä vasemmistolaisessa Røde Mor -taiteilijaryhmässä yhdessä silloisen elämänkumppaninsa, viihdemuusikko Troels Trierin kanssa. Heillä on kolme lasta. Lapsista Tobias Trier on muusikko.

Litografioita tekevänä taidegraafikkona Trier Mørchin tyyli on hyvin pelkistettyä, ja samaa luonnehdintaa on käytetty hänen proosastaan. Hänen kirjansa ovat saavuttaneet yleisöä myös perinteisten kirjallisuudenharrastajien ulkopuolella.

*Talvilasten* ohella Trier Mørchin muita kirjoja ovat *Sørgmunter realisme* (1968), *Kastaniealleen* (1978), *Den indre* (1980) ja *Aftenstjernen* (1982).

## Suomennetut teokset
* *[[Talvilapset]]* (*Vinterbørn*, 1976), suom. Pirkko Talvio-Jaatinen, Otava 1977 

## Lähteet
Turtles-mutanttikilpikonnat (10. tuotantokausi)

Teini-ikäisten mutanttininjakilpikonnien 10.kauden jaksokuvaukset. Viimeisen kauden aikana Turtlesien suosio katsojien keskuudessa oli hiipumassa.

## Jaksoluettelo

### The Return of Dregg

### The Beginning of the End

### The Power of Three

### A Turtle in Time

### Turtles to the Second Power

### Mobster from Dimension X

### The Day the Earth Disappeared

### Divide and Conquer

## Lähteet

* 
* Turtles -mutanttikilpikonnat IMDB:ssä, viitattu 25.1.2016
* Turtles -mutanttikilpikonnat TV.com:ssa , viitattu 25.1.2016

## Aiheesta muualla
*Sarjan arvostelu Cinemassacre.com:issa (osa 1) 
*Sarjan arvostelu Cinemassacre.com:issa (osa 2) 
*Sarjan arvostelu Cinemassacre.com:issa (osa 3)
Tiedon puu

**Tiedon puu** (*Kundskabens træ*) on Nils Malmrosin käsikirjoittama ja ohjaama tanskalainen nuorten draamaelokuva vuodelta 1981. Väljästi Malmrosin omaan nuoruuteen perustuva tarina on yksi Tanskan kulttuurikaanoniin vuonna 2006 valitusta elokuvasta.

## Juoni

Elokuva seuraa murrosikäisiä koululaisia 1950-luvun lopun Århusissa. Nuoret varttuvat 7-luokkalaisista 9-luokkalaisiksi. Elokuvan päähenkilö on luokan kaunein ja varhaiskypsin tyttö Elin, joka aiheuttaa muissa tytöissä kateutta ja pojissa epävarmuutta. Toinen päähenkilö on tyttöjen suosima luokan johtajapoika Niels-Ole, joka ei kiinnostu omanikäisistään vaan ihastuu alemmalla luokalla olevaan nättiin Maj-Brittiin.

## Tuotanto
*Tiedon puuta* kuvattiin kahden vuoden aikana niin, että elokuvan päähenkilöt varttuvat oikeasti 13-vuotiaista 15-vuotiaiksi.

## Vastaanotto
Suomessa *Tiedon puu* sai ensi-iltansa neljä vuotta valmistumisensa jälkeen, 23. elokuuta 1985 Helsingin Bio Illusionissa. Se sai maassa vain 755 katsojaa.Yle TV2 on esittänyt sen 19. lokakuuta 1986. Mikael Fräntin mielestä *Tiedon puu* on pieni mestariteos ja Malmrosin ehjin ja kypsin elokuvatyö.  *[[Video-opas|Video-oppaassa]]* vuodelta 1994 Bello Romano kutsuu elokuvaa sivistyneeksi, lyyriseksi ja vaatimattomaksi etenkin verrattuna yhdysvaltalaisiin samoja teemoja käsitteleviin teinielokuviin. Hän antaa *Tiedon puulle* kolme tähteä viidestä, mikä vastaa sanallista arviota ”hyvä”.

Kuvaaja Jan Weincke sai vuonna 1983 Bodil-palkinnon *Tiedon puun* ja Bille Augustin *[[Zappa (elokuva)|Zappa]]*-elokuvan kuvauksesta.

Vuonna 2006 elokuva otettiin yhtenä kahdestatoista elokuvasta mukaan Tanskan kulttuurikaanoniin.

## Jatko-osa
Vuonna 2009 Malmros toi ensi-iltaan *Tiedon puun* eräänlaisen jatko-osan *Kærestesorger*, jossa hän kuvasi lukioikäisiä näyttelijöitään kahden vuoden aikana.

## Näyttelijät

## Lähteet
Kupari(I)bromidi

**Kupari(I)bromidi** eli **kuprobromidi** (CuBr) on kupari(I)- ja bromidi-ionien muodostama epäorgaaninen ioniyhdiste. Yhdistettä käytetään katalyyttinä orgaanisen kemian synteeseissä.

## Ominaisuudet
Huoneenlämpötilassa kupari(I)bromidi on puhtaana valkoista kiteistä ainetta, mutta sen väri on usein vihertävä tai sinertävä johtuen osittaisesta hapettumisesta. Aine ei liukene veteen (K<sub>sp</sub> 4,2·10-8), eikä useisiin orgaanisiin liuottimiin, mutta liukenee dimetyylisulfidiin, ammoniakkiin sekä happoliuoksiin.

Kupari(I)bromidilla on useita kidemuotoja. Alle 385 °C:n lämpötilassa kiderakenne muistuttaa sinkkisulfidin mineraalin sfaleriitin kiderakennetta ja 385&ndash;470 °C:n välillä rakenne on wurtsiittimineraalin kaltainen. Tämän jälkeen kuumennettaessa rakenne muuttuu jälleen ja muistuttaa natriumkloridin kiderakennetta. Tämä rakenne on stabiili kupari(I)bromidin sulamispisteeseen asti. Kupari(I)bromidi on puolijohde.

## Valmistus ja käyttö
Kupari(I)bromidia voidaan valmistaa kuumentamalla kupari(II)bromidia, pelkistämällä kuparisulfaattiliuosta metallisen kuparin tai rikkidioksidin avulla natriumbromidin läsnä ollessa tai liuottamalla kuparia vetybromidin eetteriliuokseen ja hydrolysoimalla muodostuva tuote.

Kupari(I)bromidia käytetään katalyyttinä orgaanisen kemian synteeseissä. Sitä käytetään katalyyttinä muun muassa diatsoniumsuolojen valmistuksessa sekä kytkentäreaktioissa. Yhdisteestä valmistetaan myös organokupariyhdisteitä.

## Lähteet
Ditte ihmislapsi

**Ditte ihmislapsi** (*Ditte menneskebarn*) on tanskalainen elokuva vuodelta 1946. Sen on Martin Andersen Nexøn samannimisen romaanin pohjalta käsikirjoittanut ja ohjannut Bjarne Henning-Jensen. Apulaisohjaajana toimi hänen vaimonsa Astrid Henning-Jensen. 

Elokuva kertoo aviottomana lapsena syntyneestä maalaistytöstä, josta itsestäänkin tulee yhteisön hyljeksimä aviottoman lapsen yksinhuoltaja.

*Ditte ihmislapsi* oli pääpalkintoehdokkaana Venetsian elokuvajuhlilla 1947. Vuonna 2006 *Ditte ihmislapsi* valittiin yhtenä kymmenestä elokuvasta Tanskan kulttuurikaanoniin.

## Lähteet
Idiootit

**Idiootit** (*Idioterne*) on Lars von Trierin käsikirjoittama ja ohjaama tanskalainen elokuva vuodelta 1998. Se on valmistumisjärjestyksessä toinen yksinkertaisia toteutuskeinoja korostaneessa Dogma 95 -elokuvien sarjassa; ensimmäinen oli Thomas Vinterbergin *[[Juhlat (elokuva)|Juhlat]]* (1998). Vuonna 2006 *Idiootit* valittiin Tanskan kulttuurikaanoniin.

## Tuotanto
*Idiootit* on toinen elokuva von Trierin niin sanotussa ”kultaisen sydämen trilogiassa”, jonka muut elokuvat ovat *[[Breaking the Waves]]* (1996) ja *[[Dancer in the Dark]]* (2000). Se on myös yksi maailman ensimmäisistä digitaalisilla videokameroilla kuvatuista elokuvista.

## Juoni

Dokumenttimaisen koruttomasti kuvatussa elokuvassa joukko ylemmän keskiluokan nuoria haluaa löytää sielussaan asustavan ”sisäisen idiootin”, joka heidän mielestään on porvarillisen yhteiskunnan tukahduttama. Rikkoakseen rajoja nuoret uhmaavat käyttäytymisnormeja: kun ihminen on idiootti, hän saa heitellä ravintolassa ruokaa ja pääsee uimahallissa toisen sukupuolen suihkuhuoneeseen. Jossain vaiheessa leikki päättyy ja todellinen kapina alkaa. Nuoret alkavat huijata rahaa herkkäuskoisilta ja jopa uhmata Helvetin enkeleitä vähämielisissä rooleissaan. Kun ryhmän johtaja (Jens Albinus) vaatii jäseniä sekoilemaan myös kotona ja työpaikalla, ryhmän into alkaa hiipua.

## Näyttelijät

## Lähteet
Nuit de folie

**Nuit de folie** on ranskalaisen popduon Début de Soiréen (William Picard ja Sacha Goëller) vuonna 1988 julkaistu kappale. Se oli heidän debyyttisinglensä albumilta *Jardins d'enfants* ja julkaistiin kesäkuussa 1988. Siitä tuli Ranskassa vuoden kesähitti, ja se oli listakärjessä yli kaksi kuukautta. Kappale julkaistiin myöhemmin uudelleen remiksattuna versiona, mutta se ei enää menestynyt.

Vuoden 1988 singlejulkaisu nousi muutamassa viikossa Ranskan singlelistan kymmenen parhaan joukkoon, jossa se pysyi yhteensä 22 viikkoa ja yhdeksän perättäistä viikkoa listan kärjessä. Sitä myytiin Ranskassa yli miljoona kappaletta, ja se sai platinalevyn. Se oli vuoden 1988 myydyin single Ranskassa.

## Kappalelista

***7" single (1988)**
# "Nuit de folie" (Euro Remix) — 3:52
# "Tout pour la danse" — 3:15

* **12" maxi (1988)**
# "Nuit de folie" (Extended version) — 6:25
# "Tout pour la danse" — 3:15
# "Nuit de folie" (A capella chœur) — 0:50
# "Nuit de folie" (A capella vois rap) — 0:40

## Lähteet
Strætó bs.

**Strætó bs.** on islantilainen julkisomisteinen linja-autoyhtiö, joka vastaa Reykjavíkin sekä muiden Höfuðborgarsvæðiðin alueen kuntien kaupunkibussien liikennöinnistä. Yhtiö liikennöi myös muutamia kaukoliikenteen reittejä.

Strætó perustettiin 1. heinäkuuta 2001 Reykjavíkissä liikennöineen Strætisvagnar Reykjavíkurin (SVR) sekä muualla pääkaupunkiseudulla toimineen Almenningsvagnarin (AV) yhdistyessä. SVR perustettiin vuonna 1931, ja kaupungin omistukseen se siirtyi vuonna 1944.

Strætó liikennöi arkipäivisin kuutta runkolinjaa 15 minuutin vuorovälein, ja yhteensä linjoja on pääkaupunkiseudulla 28 kappaletta. Suurimat terminaalit sijaitsevat Reykjavíkin ydinkeskustan itälaidalla Hlemmurissa sekä keskustan Lækjartorgilla.

## Lähteet

## Aiheesta muualla

* Strætón kotisivut
Pentti Suomela

**Pentti Martin Suomela** (21. syyskuuta 1917 Turku – 14. heinäkuuta 2016 Helsinki) oli suomalainen diplomaatti, koulutukseltaan filosofian maisteri. Hän oli ulkoasiainministeriössä neuvotteleva virkamies 1963–1965, poliittisen osaston päällikkö 1965, suurlähettiläs Oslossa 1966–1972, Bukarestissa 1972–1976 ja Pekingissä 1976–1984. 

## Lähteet

## Aiheesta muualla
*Pentti Suomelan muistokirjoitus Helsingin Sanomissa
Eino Suova

**Eino Alpo Suova** (3. elokuuta 1895 Maaria – 27. syyskuuta 1960 Helsinki) oli suomalainen lehdistöntutkija. Hän oli Yhteiskunnallisen korkeakoulun ensimmäinen lehdistöopin professori 1956–1960. Hän kehitti suomalaista lehdistökoulutusta.

Suova kirjoitti ylioppilaaksi 1914, valmistui filosofian kandidaatiksi 1932 ja väitteli filosofian tohtoriksi 1953. Hän työskenteli vuosina 1915–1930 *[[Turun Sanomat|Turun Sanomissa]]*, muun muassa toimitussihteerinä, vuosina 1931–1932 *[[Turun ylioppilaslehti|Turun ylioppilaslehden]]* päätoimittajana ja vuosina 1941–1944 *Vapaan Työn* päätoimittajana. Vuosina 1933–1939 hän työskenteli *[[Nykysuomen sanakirja]]n* toimitustyössä. Yhteiskunnalliseen korkeakouluun Suova palkattiin aluksi sanomalehtiopin lehtoriksi, ja hänet nimitettiin saman alan dosentiksi vuonna 1954 ja professoriksi 1956.

Suovan puoliso oli vuodesta 1920 päätoimittaja Maija Suova.

## Lähteet
I Believe I Can Fly

**I Believe I Can Fly** on yhdysvaltalaisen laulaja-lauluntekijä R. Kellyn 26. marraskuuta 1996 julkaistu kappale, joka kuuluu myös Space Jam -elokuvan soundtrackille. Genreltään I Believe I Can Fly on R&B:tä, soulia ja gospelia. Kappaleen on tehnyt Kelly itse. 

Kappale on R. Kellyn tunnetuin kappale, ja siitä on tehty monia erilaisia versioita ja parodioita. Singlelistojen kärkeen I Believe I Can Fly nousi yhdeksässä maassa. Rolling Stonen historian 500 parasta musiikkikappaletta käsittävällä listalla I Believe I Can Fly oli sijalla 406. 

## Lähteet
Jost Capito

**Jost Capito** (s. 29. syyskuuta 1958 Neunkirchen) on saksalainen autourheiluvaikuttaja, joka toimii Williamsin Formula 1 -tallin toimitusjohtajana ja tallipäällikkönä.

Vuonna 1985 hän oli voittamassa Dakar-rallin kilpailua kuorma-autojen luokassa.

Capito toimi vuosina 1998–2001 Sauberin Formula 1 -tallin operatiivisena johtajana. Hän on työskennellyt johtotehtävissä myös automerkki Fordin Euroopan jaostossa. Vuosina 2013–2016 Capito toimi rallin MM-sarjan Volkswagen Motorsportin tallipäällikkönä. Hän on johtanut tallin joka kerta sekä kuljettajien (Sebastien Ogier) että valmistajien mestariksi.

Tammikuussa 2016 Formula 1 -talli McLaren nimitti Capiton uudeksi toimitusjohtajakseen. Capito aloitti virallisesti tehtävässään syyskuussa mutta helmikuussa 2017 ilmoitettiin Capiton jättävän tallin. Joulukuussa 2020 hänet valittiin Williamsin toimitusjohtajaksi ja kesäkuussa 2021 hänet nimitettiin myös tallipäälliköksi.

## Lähteet
The Liar

**The Liar** on vuonna 2009 perustettu helsinkiläinen rockyhtye. Yhtye on julkaissut kaksi täyspitkää levyä.

## Historia

Laulaja-kitaristi Eero Mämmi ja rumpali Timo Halonen perustivat yhtyeen vuonna 2009. Basisti Ville ”VV” Virtanen liittyi mukaan myöhemmin. Yhtyeen ensimmäinen albumi *Hard Times, Happy Lives* julkaistiin keväällä 2012. Albumilta julkaistiin kaksi singleä ja videota kappaleista "Bad Excuse" ja "Man Over Board".

Kolmikko etsi kauan toista kitaristia, basso- ja kitarateknikko Mika Kivi (Grendel) liittyi yhtyeen riveihin 2013.
 
Nelihenkisen miehistön ensimmäinen julkaisu oli video ja single kappaleesta "Free Ride" keväällä 2014. Saman vuoden kesän aikana Halonen jätti yhtyeen, minkä jälkeen rumpaliksi tuli muun muassa Collarbonessa soittanut Janne Sivunen. Uuden kokoonpanon ensi julkaisu oli neljän kappaleen EP, joka julkaistiin syksyllä 2015. EP sisälsi kappaleet "Suffering", "Sunday", "Rebound for Glory" ja "Half-Way There". 

The Liarin toinen albumi *The Final Chapter* julkaistiin 1. maaliskuuta 2019.

## Diskografia
Brooklyn (elokuva)

**Brooklyn** on vuonna 2015 ensi-iltansa saanut historiallinen draamaelokuva, jonka on ohjannut John Crowley. Sen on käsikirjoittanut Nick Hornby kirjailija Colm Tóibínin samannimisen romaanin pohjalta. Sen pääosissa ovat Saoirse Ronan, Emory Cohen, Domhnall Gleeson, Jim Broadbent ja Julie Walters. Elokuva sijoittuu vuoteen 1952 ja kertoo nuoren irlantilaisnaisen, Eilis Lacey maahanmuutosta Brooklyniin.

*Brooklyn* sai ensi-iltansa Sundancen elokuvajuhlilla 26. tammikuuta 2015. Elokuva sai kolme Oscar-ehdokkuutta parhaasta elokuvasta, naispääosasta ja sovitetusta käsikirjoituksesta.

Vuonna 2016 *Brooklyn* äänestettiin BBC:n kyselyssä tämän vuosisadan 50 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.

## Näyttelijät

## Lähteet

## Aiheesta muualla
* 
* 
*
Palle Mikkelborg

**Palle Mikkelborg** (s. 6. maaliskuuta 1941) on tanskalainen kansainvälisesti tunnettu jazztrumpetisti, -säveltäjä, -sovittaja ja levytuottaja. Hän on esiintynyt ja levyttänyt muun muassa Miles Davisin, Gil Evansin, George Russellin kanssa. Hän sai vuonna 2001 Pohjoismaiden neuvoston musiikkipalkinnon. Vuonna 2006 hänen Miles Davisin kanssa tekemänsä albumi *Aura* (1985) valittiin Tanskan kulttuurikaanoniin..

Mikkelborg aloitti uransa vuonna 1960 ja on siitä lähtien ollut yksi kansainvälisen jazzyhteisön keskeisiä nimiä. Porin jazzfestivaaleilla Mikkelborg on esiintynyt vuonna 1971 Nordic Big Bandin, vuonna 1972 Nordic All Starsin, vuonna 1978 The Entrance -yhtyeen ja vuonna 1984 George Gruntz Concert Jazz Bandin kanssa. UMOn kanssa Mikkelborg on konsertoinut 1979, 1988 ja 1989.

## Levytyksiä
* 1977 Edward Vesalan kanssa: *[[Satu (albumi)|Satu]]*
* 1978 Terje Rypdalin kanssa: *Waves* 
* 1979 Terje Rypdalin kanssa: *Descendre*
* 1983 George Gruntzin kanssa: *Theatre*
* 1984 Miles Davisin kanssa: *Aura*
* 1984 Entrancen kanssa: *Palle Mikkelborgs Journey To...*
* 1986 Dino Saluzzin, Charlie Hadenin ja Pierre Favren kanssa: *Once Upon a Time – Far Away in the South*
* 1987 Gary Peacockin kanssa: *[[Guamba]]*
* 1992: *Anything but Grey*
* 1994: *Heart to Heart*
* 1995 Terje Rypdalin kanssa: *Skywards* 
* 1996: *The Garden Is a Woman*
* 1997 Karin Krogin kanssa: *You Must Believe in Spring* 
* 1998 Niels-Henning Ørsted Pedersenin kanssa: *Hommage – Once Upon a Time*
* 1999: *Noone of Night My God*
* 2000 Terje Rypdalin kanssa: *Lux Aeterna*
* 2000 Tanskan radion jazzorkesterin kanssa: *Voice of Silence – Louisiana Suite* 
* 2000: *Song… Tread Lightly*
* 2003 Terje Rypdalin kanssa: *Vossabrygg*
* 2005: *To Whom It May Concern – Greatest*, 2-CD

## Lähteet
Delfoin sibylla

**Delfoin sibylla** oli antiikin aikana Apollonin pyhäkköalueella Delfoissa Kreikassa toiminut sibylla eli naispuolinen ennustaja. Delfoin sibyllaa, joka oli yksityishenkilönä toiminut ennustaja, ei tule sekoittaa Delfoin oraakkeliin ja sen ennuspapitar Pythiaan, joka oli eri instituutio.

Pausanias kertoo kahdesta paikalla toimineesta myyttisestä sibyllasta. Varhaisempi ennustajatar oli ensimmäinen paikalla ennustuksia laulanut nainen ja sai sibyllan nimen libyalaisilta. Häntä pidettiin Zeuksen ja Lamian tyttärenä. Toinen, myöhempi Herofile-niminen ennustajatar toimi Delfoissa, mutta myös Samoksella, Kolofonissa ja Deloksella. Itse hän kutsui itseään Apollonin vihityksi puolisoksi, sekä välillä Apollonin sisareksi Artemiiksi ja välillä tyttäreksi. Toisaalta hän sanoi olleensa myös kuolevaisen miehen ja kuolemattoman nymfin tytär. Myös hänen kerrottiin eläneen varhain, koska hän oli ennustanut Troijan sodan. Pausaniaan mukaan deloslaiset muistivat Herofilen Apollonille kirjoittaman hymnin.

Delfoin arkeologisella alueella on kivi, jota kutsutaan ”Sibyllan kiveksi”. Se sijaitsee oraakkelin toimintapaikan Apollonin temppelin eteläpuolella Sikyonilaisten aarrekammion ja Ateenalaisten stoan välissä. Pausaniaan mukaan paikalliset olivat kertoneet Herofilen laulaneen ennustuksensa sen päältä.

## Lähteet

## Aiheesta muualla
Goran Janus

**Goran Janus** (s. 27. maaliskuuta 1970 Ljubljana) on slovenialainen uransa päättänyt mäkihyppääjä ja nykyinen mäkihyppyvalmentaja. Hän on toiminut Slovenian maajoukkueen valmentajana vuodesta 2011 alkaen.

Janus osallistui urallaan yksiin, vuoden 1991 MM-kilpailuihin, joissa hän sijoittui suurmäen kilpailussa sijalle 22 ja normaalimäessä sijalle 49. Lentomäen MM-kilpailuihin Janus osallistui kerran, vuonna 1992, ollen 26:s. 

Janus kilpaili maailmancupissa vuodet 1989–1992. Hänen paras sijoituksensa oli kahdeksas tila helmikuulta 1991 Kulmin lentomäkikilpailusta. Viisi vuotta viimeisen maailmancup-osakilpailunsa jälkeen, vuonna 1997, Janus hyppäsi Planicassa silloisen Slovenian ennätyksen 205,5 metriä. Tuo ennätys kesti kolme vuotta. 

Uransa jälkeen, vuodet 2003–2011, Janus toimi Slovenian mäkimaajoukkueen apuvalmentajana. Vuonna 2011, päävalmentaja Matjaž Zupanin siirryttyä Ranskan valmentajaksi, tuli Janusista päävalmentaja.

## Lähteet
Ørestad

**Ørestad** on Kööpenhaminan kaupunkiin kuuluva esikaupunkialue Amagerin saarella. Se sijaitsee lyhyen metromatkan päässä Kööpenhaminan keskustasta. Ørestad on moderni alue, minne on viime vuosina rakennettu Tanskan suurin ostoskeskus Field’s, Skandinavian suurin hotelli Bella Sky sekä sen yhteydessä oleva kongressikeskus Bella Center. Siellä on myös useita tanskalaisen huippuarkkitehdin Bjarke Ingelsn suunnittelemia rakennuksia, kuten 8-tallet, sekä maailman parhaimpana asuintalona palkittu VM Mountain.


Tiedosto:Fields-2005-syd.jpg|Ostoskeskus Field’s
Tiedosto:Bella_Sky_1.jpg|Hotelli Bella Sky
Tiedosto:BIG_-_8_House.jpg|8-tallet


## Lähteet

## Aiheesta muualla
*Ørestad
Just niin kuin Elvis

**Just niin kuin Elvis** on Pää Kii -yhtyeen single, joka julkaistiin 3. heinäkuuta 2015 levymerkillä Blast of Silence. Single julkaistiin 7" vinyyliformaatissa kolmena eri värisenä versiona, joista 500 mustalla pohjalla, 350 punaruskealla pohjalla (blood’n’shit) sekä 150 keltavihreällä pohjalla (snot’n’puke).

## Kappaleet
#
#

## Kokoonpano
* Teemu Bergman – laulu, kitara
* Lauri Eloranta – kitara
* Mikko Luukko – kitara
* Vekku Vartiainen – basso
* Maukka Maunula – rummut

## Aiheesta muualla
* ''Just niin kuin Elvis'' discogs.com -sivustolla
Carl-Henning Pedersen

**Carl-Henning Pedersen** (23. syyskuuta 1913 – 20. helmikuuta 2007) oli tanskalainen taidemaalari ja keskeinen hahmo 1940- ja 1950-lukujen vaihteen Cobra-taiteilijaryhmässä. Häntä kutsuttiin ”Skandinavian Chagalliksi”, ja häntä pidetään yhtenä Tanskan 1900-luvun jälkipuoliskon merkittävimmistä kuvataiteilijoista.

## Elämä ja ura
Pedersen syntyi Kööpenhaminassa ja varttui köyhällä Vigerslev Allen alueella, jossa hän kehitti radikaaleja poliittisia ajatuksia. Hän lähti 1933 opiskelemaan Helsingørin kansainväliseen kansankorkeakouluun, jossa hän tapasi itseoppineen taiteilijan Else Alfeltin. He avioituivat 1934 ja esikoistytär Vibeke Alfelt syntyi samana vuonna. Alfelt rohkaisi Pederseniä maalaamaan, ja Pedersen osallistui neljällä abstraktilla maalauksellaan Kööpenhaminan vuosittaiseen taiteilijoiden syysnäyttelyyn vuonna 1936. Hänen modernistiset työnsä saivat vaikutteita kubisteilta ja Paul Kleeltä, mikä herätti vastustusta hänen aikalaiskollegoissaan, jotka olivat suuntautuneet sosialistiseen realismiin ja kommunismiin.

Vuonna 1939 Pedersen vaelsi jalan Tanskasta Pariisiin, jossa hän näki muun muassa Picasson ja Matissen töitä. Paluumatkalla hän vieraili Frankfurt am Mainin ”rappiotaiteen” näyttelyssä (), jossa erityisesti Marc Chagall jätti häneen suuren vaikutuksen loppuelämäkseen. Toinen tytär Kari-Nina syntyi 1940, ja Tanskan natsimiehityksen aikana Pedersen liittyi Høst-taiteilijaryhmään.

Pedersen ja Else Alfelt olivat vuonna 1948 mukana perustamassa Cobra-ryhmää ja pysyivät siinä sen hajoamiseen 1951 asti. Pedersen voitti Eckersberg-palkinnon 1950 ja Guggenheim-palkinnon 1958. Vuonna 1961 hänen töistään järjestettiin takautuva näyttely Pittsburghin Carnegie Institutessa, ja vuonna 1962 hän oli Tanskan edustaja Venetsian biennaalissa.

Pedersenin työt kasvoivat monumentaalisemmiksi 1960- ja 1970-luvuilla. Tämän ajan töistä esimerkkinä on suuri mosaiikki Kööpenhaminan yliopiston H. C. Ørsted -instituutissa.

Else Alfelt kuoli vuonna 1974, ja Pedersen avioitui Sidsel Ramsonin kanssa. Pedersen vastusti töidensä myyntiä, ja perusti sen sijaan oman taidemuseon 1976 Herningiin. Hän lahjoitti töitään myös Tanskan valtion taidemuseolle 2007.

Pedersen kuoli Kööpenhaminassa 2007 pitkän sairauden jälkeen.

## Aiheesta muualla

*Muistokirjoitus ''The Guardianissa'' 
*Elämäkerta ja teoskuvia Galerie Birchin sivuilla  
### Kirjallisuutta
* Heise-Fjeldgren, Astrid & Poignet, Sylvie (2004): *Carl-Henning Pedersen, Akvareller og tegninger, tekster og digte*, Borgen. .
Tvashtar (jumala)

**Tvashtar** tai **Tvashtri** on hindulaisuudessa käsityön jumala ja elämän antaja. Tvashtar on Aditan poika ja auringonjumala Suryan isä. Hän loi auringon lastuista kolme maailmaa, ja juuri hän loi Yaman, Indran ja Varunan taivaat. Tvashtar myös takoo jumalten aseet ja työkalut, joista huomattavin on Indran salama. Tvashtar loi Kuun kupiksi, jossa säilytettiin jumalten soma-juomaa. Tvashtar kuvataan joskus myös Brahmaniksi, joka halusi syrjäyttää Indran valtaistuimeltaan. Onnistuakseen yrityksessään Tvashtar antoi osan voimistaan pojalleen Trisirakselle. Kun Indra surmasi Trisiraksen, Tvashtar loi demoni Vritran kostonsa toteuttajaksi.

## Lähteet
Take It Easy

**Take It Easy** on yhdysvaltalaisen Eagles-yhtyeen musiikkikappale vuodelta 1972. Kappale edustaa tyylilajiltaan country rockia, ja se on myös yhtyeen ''Eagles''-debyyttialbumin avausraita. Billboardin single-listalla ”Take It Easy” nousi sijalle kaksitoista. Kappaleen tekijät ovat Glenn Frey ja Jackson Browne.
Toe Fat

**Toe Fat** oli vuosina 1969–1971 toiminnassa ollut brittiläinen rockyhtye.

Toe Fatin perusti Cliff Bennett Ken Hensleyn, Lee Kerslaken sekä John Konasin kanssa kesäkuussa 1969. Tällä kokoonpanolla yhtye levytti ensimmäisen studioalbuminsa. Basisti John Konas lähti yhtyeestä jo sen perustamisvuotena, kitaristi Ken Hensley jätti yhtyeen vuonna 1970 liittyäkseen Spice -nimisen yhtyeeseen (joka vaihtoi nimensä Uriah Heepiksi Hensleyn liityttyä siihen) sekä rumpali Lee Kerslake jätti yhtyeen samana vuonna Hensleyn kanssa. Hensleyn korvasi Alan Kendall, Kerslaken Brian Glascock sekä alkuperäisen basistin John Konasin John Glascock.

Vuonna 1971 Toe Fat julkaisi toisen studioalbuminsa, joka osoittautui kaupalliseksi flopiksi edeltäjänsä tavoin. Yhtye hajosi lopulta levy-yhtiön ilmoitettua, ettei se kykene rahoittamaan kaupallisesti heikosti menestynyttä yhtyettä.

## Diskografia
### Studioalbumit
* *Toe Fat* (1970)
* *Toe Fat Two* (1971)

## Lähteet